Държавен вестник, бр. 74, 2002 г., стр. 15

Б Р О Й  74
Д Ъ Р Ж А В Е Н   В Е С Т Н И К
С Т Р .  15
(4) Имената на отличените съдии, прокуро-
ри и следователи се огласяват в средствата за
масово осведомяване.
Чл. 167б. Висшият съдебен съвет може да
предлага на президента на Република Бълга-
рия да награждава с ордени или медали съдии,
прокурори и следователи за изключителни или
за големи заслуги за осъществяване на съдеб-
ната власт.”
§ 73. Членове 168—186 се обособяват в раз-
дел II “Дисциплинарна отговорност”.
§ 74. В чл. 168, ал. 1 т. 3 се изменя така:
“3. за действия в кръга и извън кръга на
службата им в нарушение на правилата за про-
фесионална етика за съдиите, прокурорите и
следователите.”
§ 75. В чл. 171 се правят следните изме-
нения:
1. В ал. 1:
а) в т. 1 след думите “за всички прокурори”
се добавя “директора на Националната следст-
вена служба—за всички следователи”, а думите
“и следователи” се заличават.
б) в т. 7 думата “Специализираната” се заме-
ня с “Националната”.
3. Алинея 2 се изменя така:
“(2) Председателстващият Висшия съдебен
съвет или една пета от членовете на Висшия
съдебен съвет могат да правят предложения
за възбуждане на дисциплинарно производст-
во срещу всички съдии, прокурори и следо-
ватели.”
§ 76. В чл. 179 след думите “дисциплинар-
ният състав на Висшия съдебен съвет” се пос-
тавя запетая и се добавя “с което се налага
дисциплинарно наказание”, а след думите “се
обжалват” се добавя “пред Върховния адми-
нистративен съд”.
§ 77. Член 180 се изменя така:
“Чл. 180. Жалбите се разглеждат по реда на
Закона за Върховния административен съд.”
§ 78. В чл. 182, ал. 1 думите “Съдебният със-
тав по чл. 180” се заменят със “Съдът”.
§ 79. В чл. 183 се правят следните изменения
и допълнения:
1. Досегашният текст става ал. 1.
2. Създават се ал. 2, 3 и 4:
“(2) Решението по ал. 1 подлежи на изпъл-
нение в 14-дневен срок от получаване на съ-
общението.
(3) Неизпълнението в срока по ал. 2 на ре-
шението по чл. 169, ал. 1, т. 4 и 5 по причина, за
която отговаря дисциплинарно отговорното
лице, се счита за подаване на оставка по чл. 131,
ал. 1, т. 2.
(4) Когато обжалваното решение е отмене-
но, съдията, прокурорът или следователят се
възстановява на заеманата от него длъжност в
14-дневен срок.”
§ 80. Създава се чл. 183а:
“Чл. 183а. (1) Дисциплинарното наказание,
с изключение на уволнението, се заличава една
година след изтърпяването му.
(2) Дисциплинарното наказание, с изключе-
ние на уволнението, може да бъде заличено и
преди изтичане на срока по ал. 1, ако наказани-
ят съдия, прокурор или следовател не е извър-
шил други нарушения.
(3) Заличаването има действие занапред.”
§ 81. Наименованието на глава петнадесета
се изменя така: “Администрация на органите
на съдебната власт”.
§ 82. Член 187 се изменя така:
“Чл. 187. (1) При осъществяване на своите
правомощия органите на съдебната власт се
подпомагат от администрация.
(2) Администрацията на органите на съдеб-
ната власт е администрация на Висшия съдебен
съвет, на Върховния касационен съд, на Върхов-
ния административен съд, на главния прокурор,
на Върховната касационна прокуратура, на Вър-
ховната административна прокуратура, на На-
ционалната следствена служба, на съдилищата,
на прокуратурите и на следствените служби.
(3) Служителите в администрацията на ор-
ганите на съдебната власт се наричат съдебни
служители.”
§ 83. Член 188 се изменя така:
“Чл. 188. (1) Председателите на Върховния
касационен съд и на Върховния администра-
тивен съд, главният прокурор и директорът
на Националната следствена служба изготвят
правилници, с които определят органите по
назначаването, звената на администрацията,
функционалните им характеристики, органи-
зацията на работа в администрацията на ор-
ганите на съдебната власт, длъжностното раз-
писание, типовите длъжностни характеристи-
ки на съдебните служители, както и в кои
органи на съдебната власт се създават прес-
служби. Висшият съдебен съвет утвърждава
правилниците с решение.
(2) Висшият съдебен съвет издава единен
класификатор на длъжностите в администра-
цията на органите на съдебната власт за наиме-
нованията на длъжностите, минималната об-
разователна степен и други изисквания към
съответната длъжност, заплатата за длъжност-
та и възнаграждението за ранг.
(3) Министърът на правосъдието, съгласу-
вано с Висшия съдебен съвет, издава правил-
ник за организацията на съдебната админист-
рация, функциите на службите в районните,
окръжните, военните и апелативните съдили-
ща и за статута на съдебните служители.”
§ 84. Създават се чл. 188а—188у:
“Чл. 188а. (1) Съдебните служители се наз-
начават след провеждане на конкурс.
(2) При преназначаване на съдебните слу-
жители конкурс не се провежда.